# krampouezh
## Brezhoneg
### Etimologiezh

    Meneget er C'hatolikon (crampoezenn).
    Da geñveriañ gant ar gerioù cramwyth(en) ha crempog(en) en kembraeg, crampeth(en) en kerneveureg.

### Anv-kadarn

krampouezh /ˈkrãmpwes/ strollder (unanderenn krampouezhenn)
* Meuz, doare galetez tanav, graet gant bleud, vioù, holen, laezh pe zour
** − Bremañ, aotrounez, emezi, e c'hallet mont da glask krampouezh el lec'h all, rak evit amañ ne vo ket a grampouezh feteiz ! — (Fañch an Uhel, Kontadennoù ar Bobl/4, Al Liamm, 1989, p. 32.)
** Me ra ma c'hrampouezh war ar gleurc'h. — (Jules Gros, Le trésor du breton parlé Première Partie, 1966, p. 260.)
** Eus keit-se ne glevi ket c'hwezh ar c'hrampouezh e Lokemo ! — (Jules Gros, Le trésor du breton parlé Première Partie, 1966, p. 261.)
** Pa vez boullboazh ar c'hrampouezh e vezont sammus d'an estomak. — (Jules Gros, Le trésor du breton parlé Deuxième Partie, 1970, p. 455.)
** Krampouez a gaver mad ivez. N'eo ked krampouezennouigou a-veh eur hinaouad anezo, med krampouez ken ledan hag ar billig vraz. — (Tad Medar, An Tri Aotrou, 1981, p. 27.)
* Penn-ar-C'hrann (Bro-Leon, Penn-ar-Bed): "krampouezh /ˈkrãmpwes/"

#### Deveradoù

* krampouezher
* krampouezherez
* krampouesha

#### Gerioù kevrennek

* krampouezh kaoc'h
* krampouezh-koukoug
* krampouezh-logod
* krampouezh-mitaou
* krampouezh-mouzig
* krampouezh vioù
* mamm-grampouezh
* ti-krampouezh

### Krennlavar

* Gant c'hwezh ar c'hrampou(e)zh / E tosta meur a veg lipous.
* Gant c'hwezh ar c'hrampouezh mat/ E weler ar begoù lipous o tostaat.

#### Troioù-lavar

* Ober krampouezh war an dour: teurel mein plad a rez an dour d'o lakaat da lammat
* Ober an traoù war don ar c'hrampouezh gwinizh: war an ton bras .
* bezañ ganet d'ar Sadorn da noz goude ar c'hrampouezh
* bezañ liv grampouezh Kemper war unan bennak
* fardañ krampouezh da unan bennak
* gwerzhet evel krampouezh
* ober krampouezh war revr unan bennak
* treiñ ar yod da grampouezhenn
* treiñ krampouezh da yod
* treiñ yod da grampouezh
* war don ar c'hrampouezh gwinizh

#### Troidigezhioù

* alamaneg : Pfannkuchen
* esperanteg : patkuko
* faeroeg : pannukaka
* galleg : crêpes
* hungareg : palacsinta
* ido : krepo
* italianeg : crespella
* japaneg : クレープ (kurēpu)
* katalaneg : cresp
* kembraeg : cramwyth , crempog
* kerneveureg : crampeth
* koreaneg : 크레페 (keurépé)
* luksembourgeg : Paangech
* nederlandeg : pannekoek
* norvegeg : pannekake
* okitaneg : cresp ; crisp
* roumaneg : clătită
* rusianeg : блин (blin)
* saozneg : pancakes , crêpes
* sinaeg : 可丽饼 (kělìbǐng)
* spagnoleg : crep

### Gwelet ivez

* Ar pennad « krampouezh » e-barzh Wikipedia